  Майя Бывальцева Удмуртиын нылпи сад понна тыриськонэз будэтон 20 процентлэсь бадӟым луыны кулэ ӧвӧл. 30-тӥ гудырикошконэ ортчем пресс-конференциын со сярысь вераз элькунысь дышетонъя но тодосъя министрлэн воштӥсез Игорь Белозёров. «Юрттӥськетлы дун школалэсь азьвыл дышетон удысын гинэ уг буды. Котьма ке но, нылпи сад понна тыриськон пиналэз учкон но утялтон понна дунлэсь 20 процентлы трослы будыны кулэ ӧвӧл. Со сяна, начар улӥсь но трос нылпиё семьяос понна капчиятонъёс кылё», — вераз Игорь Белозёров. Министрлэн воштӥсез озьы ик вераз, котькуд муниципал кылдытэт аслэсьтыз ужкагаззэ кутыны кулэ, кытын ортчись арлы дун пусъемын луоз, но анай-атайёслы вераны, кыӵе тыриськон сярысь вераськон мынэ. Тодэ вайытом, Удмуртиысь 3–7 аресъем вань покчиослы нылпи садъёсын интыос вань. Тегъёс: Дышетон Ижкар Удмуртия пиналъёс коньдон дӥськут Дышетонъянонаукаяминистерство  